ගාලු පුරවරයේ ක්‍රීඩාලෝලීන්ට ත්‍රාසයෙන් හා කුතුහලයෙන් පිරුණු යතුරුපැදි ධාවන තරගාවලියක් නැරැඹීමේ අවස්ථාව උදාකරමින් ශ්‍රී ලංකා රේසිං ධාවකයන්ගේ සංගමය, රේසිං ධාවකයන්ගේ සංගමය හා ගාල්ල යතුරුපැදි ධාවන ක්‍රීඩා සංගමය එක්ව පළමු වරට සංවිධානය කරනු ලබන ‘ගාලු මොටො‍ක්‍රොස් 2014’ යතුරුපැදි ධාවන තරගාවලිය මේ මස 23වැනිදා ගාල්ලේ අක්මීමන කෙසෙල්හේන ධාවන පථයේ දී පැවැත්වේ.මෙරට ප්‍රබලතම යතුරුපැදි ධාවන ශූරයන් ඇතුළුව තරගකරුවන් සියයකට අධික සංඛ්‍යාවක් තරග වදින මේ තරගාවලියට යුද, නාවික, ගුවන් හමුදා නියෝජනය කරන සියලුම තරගකරුවන් සහභාගිවීමට නියමිතය.